ડોક્ટરોએ જણાવ્યું કે, એક દર્દીને તાત્કાલિક લોહી ચડાવવાની જરૂર પડી હતી. કસ્તૂરબા હોસ્પિટલના બ્લડ બેંકમાં દર્દીનું સેમ્પલ લેવામાં આવ્યું. ડોક્ટરોએ બ્લડ ગ્રુપ જાણવા માટે સેમ્પલની તપાસ કરી, પરંતુ તેઓ બ્લડ ગ્રુપ જાણી શક્યા નહીં. ડોક્ટરોએ એક પછી એક 80 વખત સેમ્પલની તપાસ કરી, પરંતુ બ્લડ ગ્રુપ જાણી ન શકાયું તો તેઓ આશ્ચર્યમાં મૂકાઈ ગયા. ત્યાં સુધી કે દર્દીના બ્લડ ગ્રુપની વિસ્તૃત રીતે લોહી સંબંધી રોગો વિશે તપાસ કરવામાં આવી. ડોક્ટરોની મોટી ટીમ આ કામમા લાગી હતી, પરંતુ બધાના આશ્ચર્ય વચ્ચે તેમને કંઈ જાણવા મળી શક્યું નહીં.